Tatoeba sentences — language code: kab
Yessaweḍ ad yemlil ula d yimmedukal-is iqbuṛen i yellan agmaḍ akin deg Tizi Wezzu akked Tubiret.
Yal tameddit, Dda Ḥemmu akked Dda Lwennas, ad d-ffɣen ɣer tejmaɛit s tfelwiyin n uselkem gar ifasen, ad qqimen ad ttarun deg yiblugen-nsen ɣef temsal icudden ɣer Teqbaylit tatrart deg yifecka imaynuten.
Ass-a d aḥaruq.
Dda Muḥend Ameẓyan yekker ɣef 4h00 fw.
Yettheggi ad yeddu ɣer uɛerqub akken ad d-iḥuc timẓin i yezreɛ acḥal d agguren aya.
Iwala deg uwitay aqbayli ɣef uziraz-is Android, ma yella ass-a d ass n tmegra.
Yusa-d d inebgi, yuɣal d imezgi.
Yusa-d d inebgi, yessufeɣ-iyi seg uxxam, i tcennu Crifa.
Awitay yenna-as-d d ass n tmegra ma yella ulac nnda.
Yuzen ihi SMS i Dda Meqqran akken ad t-id-issaki.
Inebgi, fessuset  terzeft-is.
Seg tama-s, Dda Meqqran, akken kan i d-yermes izen SMS n Dda Muḥend, isenqed aselkim-is ma d tidet ass-a d ass n tmegra.
Imezgi, d yir inebgi; ẓẓayet messuset terzeft-is.
Iɛreq-as usiḍen.
Iɣil imi yeḥma lḥal, ahat d ṣmayem n unebdu mačči d ussan n tmegra
Inebgi, d win ar ad d-yassen s axxam n wayeḍ ad tid-iẓẓur i kra n wussan ad yuɣal s axxam-ines.
Tameṭṭu-is tenna-as-d twala deg uwitay Lightning Aqbayli n Mozilla, d akken ass-a d ass n tmegra.
Yerna imi tsihel asmekti, ulac deg-s ccek.
Ma d imezgi, d win ar ay qqimen deg uxxam-nni neɣ deg umkkan-nni i lebda ur yeţṛuḥu ur yeţbeddil amkan nniḍen.
Aselkim yesmekta-tt-id.
Dda Meqqran yekker ad yessiwel i Dda Muḥend akken ad as-yini iteddu-d.
Akken yeɛreḍ ad yaru uṭṭun n tiliɣri ɣef uziraz-is, Android yebbugi.
Yeskan-d yiwet n tuccḍa ur tt-yegzi ara.
Tikwal inebgi isuffuɣ imezgi. D tagi i d tikti i riɣ ad aɣ-ţid-ssefrun yemdukal-nneɣ imyura.
Iɣil d ayen yexṣeṛ yibenk-is.
Tikwal inebgi isuffuɣ imezgi.
Dɣa yerfa, ad yettɛeggiḍ: alḥif ma d tagi i d tatiknulujit!
D tagi i d tikti i riɣ ad aɣ-ţid-ssefrun yemdukal-nneɣ imyura.
Sakin yuɣal-d s axxam akken ad iseqdec Viber i yesbedd ɣef uziraz-is iOS, amer ahat ad yessiwel i umeddakel-is ma yeqqim-d kra n usmad deg umiḍan-is, acku aggur yezrin ur yules ara ajerred ɣer umeẓlu aziraz.
Taggara yufa kra n tayunin.
Issawel i Dda Meẓyan.
Myefkan asiher deg ubrid n tala anida mlalen.
Send ad ddun deg ubrid ɣer uɛerqub, gan kra n tewlafin tama n ucercuṛ.
Uznen tiwlafin-nsen ar Instagram, asnas n beṭṭu n tewlafin, akken ad ten-t-walin imeddukal-nsen deg yal tamurt.
Imi tura, amaḍal yuɣal meẓẓi, yuɣal d taddart.
Ula d iɣriben yellan deg Marikan, Kanada, Spanya, Ṭelyan, Fṛansa, Alman, Tagduda yedduklen, Pulunya, Ukrin, Rrus d tmura-nniḍen deg yal amenẓaw, zemren ad walin ayen i iḍerrun deg tudrin tmurt n Yiqbayliyen.
Rnu imir imir kan, s wakud ilaw.
Sakin, mi yuznen tiwlafin-nsen.
Ddan ar uxeddim-nsen.
Dda Muḥend yettḥuccu, ma Dda Meqqṛan ittara-ten d iqettunen.
S yin ɣer dda, ad steɛfun.
Dda Muḥend iteqqen ɣer umiḍan-is VK s teqbaylit.
Yiwen n uẓeṭṭa inmetti anida tikwal yettaru iznan n uɣrab deg umaɣnu-is ɣef tfellaḥt.
Win yewten di lɛib ad t-yenṭeḍ.
Tikwal yettazen tiwlafin-is neɣ tid n umeddakel-is.
Ddeqs n yimeddukal-nsen gedhen ɣef wayen xeddmen.
Ihi ttarun-d akk iwenniten.
Tikwal ssuturen-asen-d ɣef kra n temsal iccuden ɣer tkerrazt.